nahid-hub/BLUGE-bengali-wikipedia-section-title-prediction huggingface dataset:
অষ্টম শতাব্দীতে মধ্য এশিয়ায় আরবদের আগ্রাসনের সময় সমরকান্দে ইসলাম প্রবেশ করেছিল (উমাইয়া খেলাফতের সময়)। তার আগে সমরকন্দের প্রায় সমস্ত বাসিন্দা ছিল জরাথ্রুস্টবাদী । এছাড়া অনেক নেস্টোরিয়ান এবং বৌদ্ধ ধর্মাবলম্বীও শহরে বাস করত। সমরকান্দ দখলের পরে আরবরা শহরের বাসিন্দাদের ইসলামে ধর্মান্তর করতে থাকে। অষ্টম শতাব্দীতে শুরু করে সমরকান্দে আব্বাসীয় খিলাফত, সামানিদ সাম্রাজ্য, ক্রাখানিদ খানাট, খোয়ারাজম সাম্রাজ্য, তৈমুরিদ সাম্রাজ্য, বুখারার খানাট এবং বুখারার আমিরাত রাজ্য দ্বারা শাসিত হয়েছে, এই মুসলিম যুগেই সমরকন্দের অধিকাংশ মসজিদ, মাদ্রাসা ও মিনারগুলি নির্মিত হয়েছিল।

সমরকান্দের বেশিরভাগ বাসিন্দা মুসলমান, যাদের বেশিরভাগ সুন্নি (হানাফি) এবং সুফিবাদি। সমরকান্দে বসবাসকারী প্রায় সমস্ত তাজিক, উজবেক এবং সমরকান্দিয়ান আরবরা সুন্নি মুসলামন। সমরকান্দের প্রায় ৮০-৮৫% মুসলমান সুন্নি। সমরকান্দের সেই সাথে প্রচুর নাস্তিক, পাশাপাশি যারা অন্যান্য ধর্মে ধর্মান্তরিত হয়েছে তারাও রয়েছে। এছাড়া খুব ধর্মনিরপেক্ষ মানুষও রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. নামকরণ
titleC. ধর্ম
titleD. প্রধান দর্শনীয় স্থান
উত্তর: titleC
গওতিয়ে আর্থার লিওয়েলিন বাশামের বই দ্য ওয়ান্ডার দ্যাট ওয়াজ ইন্ডিয়ার সমালোচনা করে একটি নিবন্ধ লিখেছিলেন। তার অভিমত হিসেবে গওতিয়ে বলেছিলেন, বইটিতে শুধু বর্ণপ্রথা, আর্য এবং দ্রাবিড় জাতি বিশেষ নিয়ে সেই সনাতনী ও গতানুগতিক ধারায় ভারতীয় ইতিহাস নিয়ে অপপ্রচার চালানো হয়েছে। গওতিয়ে বাশামকে "বর্ণবাদের জনক" হিসেবেও আখ্যায়িত করেছেন।

গওতিয়ে কোনরাড এলস্ট এর একজন একনিষ্ঠ সমর্থক। তিনি এলস্টকে ভারতের বুদ্ধিমান পণ্ডিতদের মধ্যে একজন হিসেবে বিবেচনা করেন। গওতিয়ে এক বিবৃতিতে বলেন, এলস্ট একজন বিদেশী হিসেবে যে দৃষ্টিকোণ দিয়ে এক সম্ভাবনাময় ভারতকে অবলোকন করেছেন, সেই দৃষ্টিকোণ দিয়ে ভারতীয়রা তাদের দেশকে দেখতে পায় নি শুধুমাত্র দুই শতাব্দীর ঔপনিবেশিক নিপীরণ ও কষ্টের দরুন।

সঠিক অনুচ্ছেদ শিরোনাম কোনটি?
titleA. পুরস্কার
titleB. ভারতীয় ইতিহাস
titleC. সাংবাদিকতা
titleD. কর্মজীবন
উত্তর: titleB
দূরে পাহাড়, এক পাশে টিলা, তার পাশ দিয়ে নদী, সে এক অভূতপূর্ব দৃশ্য। ভারতের পাহাড়ে রয়েছে একটি তীর্থস্থান ও একটি মাজার। বছরের নির্দিষ্ট ভিন্ন ভিন্ন দিনে হিন্দু ও মুসলিম সম্প্রদায়ের হাজার হাজার লোক জড় হয় পূণ্য স্নান ও উরসে, তখন ২-১ দিনের জন্য সীমান্ত উন্মুক্ত করা হয়। বর্ষায় উত্তর দিকে মেঘালয় পাহাড়ে মেঘগুলো মনে হয় হাত বাড়ালেই ধরা যাবে। পাহাড়ের গায়ে নানা রঙের মেঘের খেলা। মেঘ কখনো সবুজ পাহাড়কে ডেকে দিচ্ছে, আবার কখনো বৃষ্টি হয়ে ভিজিয়ে দিচ্ছে তার আপন ভালোবাসায়। পাহাড় আর মেঘের সম্মিলনে এক অপরূপ শোভা। দেখা যায়, মেঘালয় পাহাড়ের আঁকাবাঁকা সড়কপথে চলাচল করছে ভারতীয় বিভিন্ন যানবাহন।

সঠিক অনুচ্ছেদ শিরোনাম কোনটি?
titleA. অবস্থান
titleB. পবিবেশ বিপর্যয়
titleC. বহিঃসংযোগ
titleD. বর্ণনা
উত্তর: titleD
অ্যান্ডোরা স্পেন ও ফ্রান্সের সীমান্তে পিরিনীয় পর্বতমালার পূর্ব অংশে অবস্থিত একটি ভূমিবেষ্টিত রাষ্ট্র। দেশটির অধিকাংশই পর্বতময়। সমুদ্রসমতল থেকে দেশটির গড় উচ্চতা ১৯৯৬ মিটার। এর সর্বোচ্চ বিন্দু কোমা পেদ্রোসার উচ্চতা ২৯৪৬ মিটার। অ্যান্ডোরার পাহাড়ী এলাকা ইংরেজি ওয়াই-আকৃতির তিনটি নদী উপত্যকা দ্বারা বিভক্ত, এবং এই নদীগুলি একত্রিত হয়ে ভালিরা নদী নামে স্পেনে প্রবেশ করেছে।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অর্থনীতি
titleC. রাজনীতি
titleD. ভূগোল
উত্তর: titleD
২ নভেম্বর ২০১৪-তে পতাকা নামানোর অনুষ্ঠানের পরে একটি আত্মঘাতী বোমা হামলা চালানোর সময় কুচকাওয়াজ বিস্ফোরকের বিস্ফোরণ ঘটায়, দু'জন রেঞ্জারসহ কমপক্ষে ৬০ জন নিহত এবং ১১০ জন আহত হয়। ক্ষতিগ্রস্থদের মধ্যে ১০ জন মহিলা এবং ৭ শিশু রয়েছে। অপারেশন জারব-ই-আযাবের প্রতিশোধ হিসাবে জানদুল্লাহ আক্রমণটির দায় স্বীকার করেছেন।

সঠিক অনুচ্ছেদ শিরোনাম কোনটি?
titleA. করাচি বাস আক্রমণ
titleB. শিকারপুর শিয়া মুসলিম গণহত্যা (৩০ জানুয়ারি ২০১৫)
titleC. দাবি ও হামলা
titleD. নভেম্বর ২০১৪ ওয়াগাহে আত্মঘাতী হামলা
উত্তর: titleD
এই খণ্ডে রাম ও রাবণের যুদ্ধের বিবরণ রয়েছে। হনুমানের নিকট সীতার সংবাদ পেয়ে রাম ও লক্ষ্মণ বানর সেনাবাহিনীকে সঙ্গে নিয়ে দক্ষিণ সমুদ্রের উদ্দেশ্যে যাত্রা করলেন। সমুদ্রতীরে রাবণের অনুতপ্ত ভ্রাতা বিভীষণ তাদের পক্ষে যোগ দিলেন। অঙ্গদ, জাম্বুবান, নল, নীল প্রমুখ বানরেরা সমুদ্রের উপর একটি সেতু বন্ধন করলেন। সেই সেতুপথে রাম সসৈন্যে লঙ্কায় প্রবেশ করলেন। এই সেতুটিই রামসেতু নামে পরিচিত। লঙ্কায় রাম ও রাবণের মধ্যে এক দীর্ঘ যুদ্ধ সংঘটিত হল। যুদ্ধান্তে রাবণ নিহত হলেন। রাম বিভীষণকে লঙ্কার সিংহাসনে স্থাপন করলেন।

সীতার সঙ্গে রামের মিলন হল। কিন্তু দীর্ঘদিন রাক্ষসগৃহে বসবাসকারী সীতাকে অগ্নিপরীক্ষা দিয়ে সতীত্ব প্রমাণ করতে বললেন রাম। সীতা অগ্নিতে প্রবেশ করলেন। স্বয়ং অগ্নিদেব আবির্ভূত হয়ে রামের নিকট সীতার পবিত্রতার কথা ঘোষণা করলেন। অগ্নিপরীক্ষার উপাখ্যানটি বাল্মীকি ও তুলসীদাসের রামায়ণে ভিন্ন ভিন্ন ভাবে উপস্থাপিত হয়েছে। যাই হোক, এরপর বনবাসের মেয়াদ উত্তীর্ণ হয়। রাম, সীতা ও লক্ষ্মণ অযোধ্যায় ফিরে আসেন। সেখানে রামের রাজ্যাভিষেক হয়।

সঠিক অনুচ্ছেদ শিরোনাম কোনটি?
titleA. লঙ্কাকাণ্ড
titleB. সুন্দরকাণ্ড
titleC. বালকাণ্ড বা আদিকাণ্ড
titleD. অরণ্যকাণ্ড
উত্তর: titleA
টোর অগবার একটি ৩৮-তলা আকাশচুম্বী স্পেনের বার্সেলোনার পোবলেনো পাড়ার প্লাজা দে লেস গ্লারিজ ক্যাটালেনেসে অবস্থিত। জিন নুভেল ডিজাইন করেছেন, এটির মালিকদের নাম অনুসারে আগবার গ্রুপ নামে একটি হোল্ডিং সংস্থা রয়েছে যার আগ্রহের মধ্যে রয়েছে বার্সেলোনার জল সংস্থা আইগেস ডি বার্সেলোনা । শহরের উচ্চ-প্রযুক্তি স্থাপত্যের উদাহরণ, এর নকশাটি বিভিন্ন বিভিন্ন স্থাপত্য ধারণার সংমিশ্রণ ঘটে, ফলস্বরূপ কংক্রিট দ্বারা নির্মিত স্ট্রাইকিং কাঠামো তৈরি হয়, কাচের একটি মুখের সাথে ঢাকা থাকে এবং কাঠামোগত কংক্রিটের বাইরে কাটা ৪,৫০০ এরও বেশি উইন্ডো খোলার থাকে। বিল্ডিংটি বার্সেলোনার আকাশ লাইনে দাঁড়িয়ে আছে; এটি শহরের তৃতীয় বৃহত্তম বিল্ডিং, ১৪৪.৪৪ মি এ দাঁড়িয়েছে   (৪৭৩.৮৮)   ফুট), ৫০,০০০ বর্গ মিটারের বেশি এলাকা সহ, যার মধ্যে ৩০,০০০ অফিস রয়েছে। রাতে ২,৫০০ এলইডি বাল্ব টাওয়ারটির রঙ পরিবর্তন করে। এটি আনুষ্ঠানিকভাবে স্পেনের রাজা ২০০৫ সালের ১৬ সেপ্টেম্বর উদ্বোধন করেছিলেন। নুভেল দাবি করেছেন যে এটি গিজার এবং নিকটবর্তী মন্টসারেটের পর্বত দ্বারা অনুপ্রাণিত হয়েছে, যদিও তিনি এর ফ্যালিক চেহারাটি নোট করেছেন। যদিও অনেক লোক "প্যালাসের" সাথে তুলনা করে, স্থানীয়রা কাঠামোটিকে "এল সুপোসিটোরিও" ( সাপোজিটরি ) হিসাবে উল্লেখ করে, একটি ড্রাগ সরবরাহ ব্যবস্থা যা মলদ্বার বা যোনিতে "ঢোকানো" হয়। 

সঠিক অনুচ্ছেদ শিরোনাম কোনটি?
titleA. কোলনা ভূমধ্যসাগর
titleB. বুর্জ কাতার
titleC. হাইড পার্ক, হাইড, গ্রেটার ম্যানচেস্টার
titleD. তোরে আগবার
উত্তর: titleD
চলচ্চিত্রটি শুটিং শুরুর আগ থেকেই মিডিয়া জগতে ব্যাপক আলোড়ন সৃষ্টি করে। চলচ্চিত্রটির প্রধান ফটোশুট ২৯ অগাস্টে শুরু হয়। প্রোডাকশন হাউস জাজ মাল্টিমিডিয়া এবং অভিনেতা আরেফিন শুভ চলচ্চিত্রটি ২০১৩ ঈদে মুক্তি দেয়ার ইচ্ছা থাকলেও পোস্ট প্রোডাকশনের জন্যে মুক্তির দিন পরিবর্তন করে ১৪ ফেব্রুয়ারি ২০১৪ তে নির্ধারণ করা হয়। চলচ্চিত্রের জন্য পুরো শুটিং ইউনিট ২ মাস থাইল্যান্ডে শুটিং করে। চলচ্চিত্রটি পুরোপরি একটি অ্যাকশন থ্রিলার চলচ্চিত্রের একটি স্টান্ট করতে আরেফিন শুভ গুরুতর আহত হয়, অস্ত্রোপ্রচারের পর তিনি আবার শুটিং-এ যোগ দেন।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. শ্যুটিং এবং স্থান
titleC. নির্মাণ
titleD. শুটিং
উত্তর: titleD
১৯৬৮ সালের ১ জুলাই ১৬৫ জন শিক্ষার্থী নিয়ে বর্তমান সরকারী শহীদ বুলবুল কলেজ পাবনায় যাত্রা শুরু করে। ১৯৬৮ সালে প্রতিষ্ঠালগ্নে কলেজটির নাম ছিল ইসলামিয়া কলেজ । কালাতিক্রমে নামে ঐতিহ্যে, গুনে মানে এখন উচ্চ মাধ্যমিক পর্যায়ে পাবনার তথা উত্তরবঙ্গ এবং রাজশাহী শিক্ষা বোর্ড ও রাজশাহী বিভাগের সেরা কলেজগুলোর একটি।

সঠিক অনুচ্ছেদ শিরোনাম কোনটি?
titleA. শহীদ বুলবুল
titleB. শিক্ষা কার্যক্রম
titleC. ফলাফল
titleD. ইতিহাস
উত্তর: titleD
যে সকল সরকারি পদের জন্য নির্বাচন হচ্ছে স্থানীয় ভিত্তিতে তা বিভিন্নরকমের হয়। মার্কিন যুক্তরাষ্ট্রের মতো একটি প্রতিনিধিত্বমূলক গণতন্ত্রেও কিছু পদ নির্বাচনের মাধ্যমে পূরণ করা হয় না। বিশেষতঃ যেগুলির ক্ষেত্রে নির্দিষ্ট কিছু যোগ্যতা অথবা ঔত্কর্ষের প্রয়োজন আছে। উদাহরণ হিসেবে বলা যায়, বিচারপতিদের নিরপেক্ষতা রক্ষার স্বার্থে নির্বাচনের পরিবর্তে সচরাচর সরাসরি তাদের নিয়োগ করা হয়। যেমন মার্কিন যুক্তরাষ্ট্রে কিছু বিচারপতি নির্বাচিতই হন, আবার প্রাচীন এথেন্সে সামরিক প্রধান (মিলিটারি জেনারেল)কে নির্বাচনে মাধ্যমেই বেছে নেওয়া হতো। উদাহরণ হিসেবে সোভিয়েত গণতন্ত্রের কিছু ক্ষেত্রে নির্বাচকমণ্ডলী এবং নির্বাচিতদের মাঝামাঝি অবস্থানে ভোটারদের একটি স্তর থাকত। যাইহোক, অধিকাংশ প্রতিনিধিত্বমূলক গণতন্ত্রে এই অপ্রত্যক্ষ্যতার স্তরটি আনুষ্ঠানিকতার থেকে বেশি কিছু নয়। উদাহরণ হিসেবে মার্কিন যুক্তরাষ্ট্রের রাষ্ট্রপতি ইলেক্টোরাল কলেজের ভোটে নির্বাচিত হন এবং ওয়েস্টমিনস্টার ব্যবস্থায়, রাষ্ট্রপ্রধান আনুষ্ঠানিকভাবে প্রধানমন্ত্রীকে বেছে নেন (এবং বাস্তবে আইনসভা অথবা তাদের দলই এটা করে থাকে)।

সঠিক অনুচ্ছেদ শিরোনাম কোনটি?
titleA. কে নির্বাচিত
titleB. নির্বাচনী প্রচারসমূহ
titleC. নির্বাচন প্রক্রিয়ার সমস্যাসমূহ
titleD. নির্বাচনী ব্যবস্থাসমূহ
উত্তর: titleA
"দ্যা রীডার" এর প্রকাশনা বন্ধ হবার কিছুটা পরেই নরম্যান লকিয়ের নামের এক সাবেক সম্পাদক "নেচার" শিরোনামে একটি নতুন বিজ্ঞান সাময়িকী প্রকাশের পরিকল্পনা করেন। "নেচার" এর প্রথম দিককার নিবন্ধগুলো বেশিরভাগই "এক্স ক্লাব" নামক একটি দলের সদস্যদের দ্বারা রচিত হয়েছিল, তাঁরা ছিলেন মূলত এক ঝাঁক বিজ্ঞানী যাঁরা তাঁদের উদার, প্রগতিশীল ও সেই সময়ের সাপেক্ষে বিতর্কিত চিন্তাভাবনার জন্য পরিচিত ছিলেন। থমাস হেনরি হাক্সলি দ্বারা প্রবর্তিত এই দলের অন্যসব উল্লেখযোগ্য সদস্য হলেন জোসেফ ডালটন হুকার, হার্বার্ট স্পেন্সার এবং জন টিনডাল। এই দলটি ডারউইনের তত্ত্বের নিবেদিতপ্রাণ সমর্থক ছিল, যা ঊনবিংশ শতকের অগ্রভাগে রক্ষণশীল বিজ্ঞানীদের কাছে সমালোচিত হয়েছিল। তার বৈজ্ঞানিক উদারতার কারণেই হয়ত "নেচার" এতদিন টিঁকে থাকতে পেরেছে। ১৯৬৬ থেকে ১৯৭৩ এবং ১৯৮০ থেকে ১৯৯৫ সাল পর্যন্ত্য দায়িত্ব পালন করা সম্পাদক জন ম্যাডক্স "নেচার" এর শততম সংখ্যা প্রকাশের উদযাপনী অনুষ্ঠানে বলেন যে নেচার এর উন্নত সাংবাদিকতাই পাঠকদের আকৃষ্ট করেছে। ম্যাডক্স বলেন, ম্যাডক্স আরও বলেন যে, "প্রথম দিকে আলেকজান্ডার ম্যাকমিলানের পরিবার থেকে পাওয়া অনুদানও নেচার এর সাফল্যের আরেকটি কারণ, যা একে অন্যসব সাময়িকী থেকে এগিয়ে রেখেছে।"

সঠিক অনুচ্ছেদ শিরোনাম কোনটি?
titleA. নেচানের আবির্ভাব
titleB. সম্পাদকমণ্ডলী
titleC. নেচারের প্রবন্ধ প্রকাশ
titleD. "পিয়ার রিভিউ" নিয়ে ত্রুটি
উত্তর: titleA
পঞ্চরথ স্থাপত্য পল্লব ও দক্ষিণ ভারতীয় ইতিহাসের প্রথম প্রস্তর স্থাপত্যের নিদর্শন। এই রথের তিনটি তল প্রচুর খোদাইচিত্রে শোভিত। একতলার বাইরের দেওয়ালে আটটি খাঁজ আছে।এগুলিতে রথনির্মাতা রাজার শিলালিপি খোদিত। পশ্চিমের দেওয়ালে দুটি শিবের ছবি আছে। তার মধ্যে একটি চতুর্ভূজ সম্ভাগ মূর্তির। পাশের খাঁজে শিবের চতুর্ভূজ জটামুকুট মূর্তির ছবি আছে। উত্তরের দেওয়ালে একটি খাঁজে ব্রহ্মার ও অপর খাঁজে হরিহরের ছবি আছে। পূর্ব দিকের দুটি খাঁজের একটিতে অর্ধনারীশ্বর ও অপরটিতে ব্রহ্মাসাস্তার ছবি আছে। দক্ষিণের দেওয়ালের দুটি খাঁজের একটিতে শ্রীমেঘ ও অন্যটিতে ত্রৈলোক্যবর্ধনের ছবি দেখা যায়। সেই সঙ্গে পল্লব রাজা প্রথম নরসিংহবর্মণের ছবিও আছে। একতলার কার্নিশে অশ্বক্ষুরাকৃতি কুদুসগুলিতে মানুষের মুখ খোদিত। কার্নিশের নিচে গণেদের আনুভূমিক ছবি দেখা যায়। এরা রথের দরজার উপর মালা হাতে দণ্ডায়মান।

রথের একতলায় উঠতে হয় একটি মই বেয়ে। এখানে কোনো সিঁড়ি নেই। এখানে ২০টি খাঁজে কঙ্কালমূর্তি, বীণাধর, নৃত্যরত শিব, শিব ও গণেশ, গঙ্গাধর, বিষ্ণু, কলারি, বৃষভন্তিকামূর্তি, অন্ধকাসুরসংহারমূর্তি, কৃষ্ণ ও গোপীগণ, দ্বারপাল ও মন্দিরের পুরোহিতদের ছবি আছে।

দোতলার নকশাটি বেশ জটিল কক্ষে ভরা। এখানে দেওয়ালে অনেক খাঁজ আছে। দরজার চারপাশে দ্বারপালদের ছবি আছে। একটি কক্ষের সোমস্কন্দ ছবিতে দেখা যায় পার্বতী শিবের দিকে মুখ করে বসে আছেন। এই ধরনের বসার ভঙ্গি সচরাচর কোনো স্থাপত্যে বা চিত্রে দেখা যায় না। এখানে একটি জলনির্গমন ব্যবস্থা থাকায় মনে করা হয়, কোনো এক সময় এখানে পূজা করা হত। তবে শিবলিঙ্গটি আর পাওয়া যায় না। এই তলার উত্তরের দেওয়ালে পাঁচটি খাঁজ আছে। একটি খাঁচে চন্দ্র ও অন্যান্য ভক্তদের ছবি দেখা যায়। পূর্বের দেওয়ালে পাঁচটি খাঁজ আছে। এখানে প্রধান দেবতা সূর্য। দক্ষিণের দেওয়ালেও পাঁচটি খাঁজ আছে। এখানে কেন্দ্রে ভক্তপরিবেষ্টিত শিবের মূর্তি দেখা যায়।
সঠিক অনুচ্ছেদ শিরোনাম কোনটি?
titleA. শিলালিপি
titleB. স্থাপত্য
titleC. বৈশিষ্ট্য
titleD. ইতিহাস
উত্তর: titleC
১২৩৫ সালে ভায়োলান্ট জেমসকে বিয়ে করেন। জেমসের পূর্বেই আলফোনসো নামের এক ছেলে ছিল। আলফোনসোর মাতা ক্যাস্টিলের এলিয়ানর। জেমস এলিয়ানরের সাথে বিবাহ-বিচ্ছেদ ঘটিয়ে আবারও বিয়ের সিদ্ধান্ত নেন। তিনি ভায়োলান্টকেই বেছে নেন।

জেমস ও ভায়োলান্টের দশ সন্তান ছিল:

ভায়োলান্ট রাজা ফ্রান্সের চতুর্থ ফিলিপ এবং ভালওয়েসের কাউন্ট চার্লস-এর মাতামহী ছিলেন। চার্লস ফ্রান্সের সপ্তম ফিলিপ-এর পিতা।

সঠিক অনুচ্ছেদ শিরোনাম কোনটি?
titleA. মৃত্যু ও দাফন
titleB. বিয়ে
titleC. জনকল্যাণমূলক কাজ
titleD. পরিবার
উত্তর: titleB
জীতাষ্টমী তিথির পরেরদিন ঘট স্থাপন করে রাজমহল থেকে রূপার পাত দিয়ে তৈরী মহিষমর্দিনী মূর্তিকে বা স্থানীয় বিশ্বাসে বড়ঠাকুরানিকে এনে নবপত্রিকাসহ কৃষ্ণবাঁধে স্নান করিয়ে বোধনের মাধ্যমে পূজার শুরু হয়। মানচতুর্থীর পরের দিনে লালরঙের কাপড়ে স্থানীয় বিশ্বাসে মেজঠাকুরানি বা দেবীঘটে গোপালসায়ত থেকে জল ভরে আনা হয়। মহাষষ্ঠীর দিনে রাজ অভিষেকস্থলে বিষ্ণুপুরের রাজা ও রাণীকে দেবীপট বা স্থানীয় বিশ্বাসে ছোটঠাকুরানিকে দর্শন করানো হয়। সেইদিন শ্যামকুন্ডের জলে দেবীপটকে স্নান করিয়ে বিল্ববরণ করা ও বোধন করা হয়। জিতাষ্টমী থেকে মহাষষ্ঠী পর্যন্ত খিচুড়িভোগ এবং মহাষষ্ঠী থেকে মহানবমী পর্যন্ত বাদশাভোগ ভাত ও নিরামিষ পদ ভোগ হিসেবে তৈরী করা হয়। 

সঠিক অনুচ্ছেদ শিরোনাম কোনটি?
titleA. স্থাপনা
titleB. বিসর্জন
titleC. মহামারীর পূজা
titleD. বোধন
উত্তর: titleD
ঢাকা বিশ্ববিদ্যালয়ে থেকে এম. এ. পাস করার পর তিনি রাজশাহী সরকারি কলেজের অর্থনীতি বিভাগে প্রভাষক হিসেবে কর্মজীবন শুরু করেন। এর পর ১৯৬২ তে তিনি পাকিস্তান সিভিল সার্ভিসে যোগদান করেন। পাকিস্তান সিভিল সার্ভিসে সদস্য হিসেবে তিনি তদানীন্তন পূর্ব পাকিস্তানের বিভিন্ন স্থানে গুরুত্বপূর্ণ পদে চাকুরি করেন। শুরুতে তিনি রাজশাহী কালেক্টরেটে তিনি ১৯৬২-১৯৬৩ মেয়াদে অ্যসিন্ট্যান্ট কমিশনার হিসেবে নিযুক্ত ছিলেন।

এরপর তিনি পদোন্নতি লাভ করেন এবং ১৯৬৩-১৯৬৪ মেয়াদে নওগাঁ মহকুমা মহকুমা প্রশাসক বা এসডিও হিসেবে দায়িত্ব পালন করেন। অতঃপর তিনি নারায়ণগঞ্জ মহকুমার এসডিও হিসেবে বদলী হন এবং প্রায় এক বৎসর দায়িত্ব পালন করেন। ১৯৬৫ তে তিনি ঢাকা জেলা প্রশাসকের কার্যালয়ে অতিরিক্ত জেলা প্রশাসক হিসেবে নিযুক্তি লাভ করেন।

১৯৭১ এ মুক্তিযুদ্ধকালীন সময়ে তিনি অস্থায়ী বাংলাদেশ সরকারের প্রথম ক্যাবিনেট সচিবের দায়িত্ব পালন করেন। ১৬ ডিসেম্বর ১৯৭১ এর পর তিনি স্বাধীন বাংলাদেশে ক্যাবিনেট সচিবের দায়িত্ব পালন করতে থাকেন। ১৯৭৫-এর ২৬ আগস্ট পর্যন্ত তিনি ক্যাবিনেট সচিবের পদে নিযুক্ত ছিলেন। ১৯৭৮ থেকে ১৯৮৪ পর্যন্ত সাভারস্থ লোকপ্রশাসন প্রশিক্ষণ কেন্দ্রের প্রকল্প পরিচালকের দায়িত্ব পালন করেন। ১৯৮৪ থেকে ১৯৮৬ পর্যন্ত তিনি সড়ক এবং যোগাযোগ মন্ত্রণালয়ের সচিব-এর দায়িত্ব পালন করেন। ১৯৮৬ থেকে ১৯৮৭ পর্যন্ত পরিকল্পনা সচিবের পদে নিযুক্ত ছিলেন। তিনি পরিকল্পনা কমিশনের সদস্য হিসেবেও দায়িত্ব পালন করেছেন। এছাড়া যমুনা মাল্টিপারপাজ ব্রিজ অথরিটির এক্সিকিউটিভ ডাইরেক্টর হিসেবে দায়িত্ব পালন করেছেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. প্রাথমিক ও শিক্ষা জীবন
titleD. ১৯৭১’র মুক্তিযুদ্ধে ভূমিকা
উত্তর: titleB
১৯৮৭ সালে প্রলয়ংকরী বন্যায় বিদ্যালয় ভবনটি শরণার্থী শিবিরে পরিনত হয়। আশে পাশের লোকজন প্রাণ রক্ষার্থে এই বিদ্যালয় প্রাঙ্গনে আশ্রয় নেয়। ১৯৮৭ খ্রিষ্টাব্দের ১৭ ই সেপ্টেম্বর তৎকালীন রাষ্ট্রপতি হুসেইন মুহাম্মদ এরশাদ বন্যা কবলিত এলাকা পরিদর্শন ও বন্যার্তদের মাঝে ত্রান বিতরন এর জন্য হেলিকপ্টার নিয়ে এই বিদ্যালয় পাঙ্গনে অবতরন করেন। এই সময়ে বিদ্যালয়ের প্রধান শিক্ষক মুহাঃ আব্দুস সাত্তার বিশ্বাস তার সহকারী শিক্ষকবৃন্দসহ বয়স্কাউট, রেডক্রিসেন্ট ও সাধারণ ছাত্রদের নিয়ে রাষ্ট্রপতিকে উষ্ণ অভিনন্দন জানান। এরপর বিদ্যালয় সংলগ্ন সি. এন্ড বি. ডাকবাংলোতে রাষ্ট্রপতির অবস্থানকালে প্রধান শিক্ষক বিদ্যালয়ের পক্ষ থেকে বন্যার্তদের মাঝে ৫,০০০ টাকার একটি চেক রাষ্ট্রপতির হাতে হস্তান্তর করেন। এরপর জনগনের উদ্দেশ্যে ভাষন দান কালে মঞ্চে উপস্থিত তৎকালীন উপজেলা চেয়ারম্যান আব্দুল খালেক বিশ্বাস কে তিনি বিদ্যালয়টির নাম জিজ্ঞেস করেন এবং তাৎক্ষনিক জাতীয়করণ এর ঘোষণা দেন।

সঠিক অনুচ্ছেদ শিরোনাম কোনটি?
titleA. আন্দোলন ও সংগ্রাম
titleB. জাতীয়করণ
titleC. ইতিহাস
titleD. নামকরণ
উত্তর: titleB
তিনি ১৯৩০ সালের প্রথম দিকে তার সাহিত্যিক আত্মপ্রকাশ করেছিলেন এবং ১৯৩৩ সালে প্রথম কবিতাটি প্রকাশ করেছিলেন। ১৯৪১ সালে তিনি আর্মেনিয়ার রাইটারস ইউনিয়নের সদস্য হন। তাঁর প্রথম প্রধান প্রকাশনা, কবিতা সংগ্রহ, ১৯৪৫ সালে প্রকাশিত হয়। তাঁর দুটি প্রধান বিষয় ছিল জাতীয় পরিচয় এবং গীত কবিতা। তার সুপরিচিত কবিতা, "আমার ছেলের জন্য একটি শব্দ", একটি "জাতীয় পরিচয় উল্লেখ করার ক্ষেত্রে আদর্শ শ্লোক" হয়ে ওঠে। শেষ আয়াতে বলা হয়েছে: "দেখুন, আমার পুত্র, আপনি যেখানেই আছেন / যেখানেই আপনি এই চাঁদের নিচে যান / এমনকি যদি আপনি আপনার মাকে ভুলে যান, / আপনার মাতৃভাষা ভুলে যান না।" 

১৯৬২-৩ ও ১৯৭৩ সালে তিনি মধ্য প্রাচ্যে (লেবানন, সিরিয়া, মিশর) এবং উত্তর আমেরিকা (যুক্তরাষ্ট্র ও কানাডা) জুড়ে আর্মেনিয়ান ড্যাসপোরা সম্প্রদায়ের মধ্যে ভ্রমণ করেন। ১৯৬৪ এবং ১৯৭৬ সালে তিনি দুটি ভ্রমণের বই প্রকাশ করেন, যা মিডিল ইস্টের আর্মেনিয়ার সম্প্রদায়ের তার ভ্রমণের বিবরণ, যা মূলত গণহত্যা বেঁচে থাকা এবং তাদের উত্তরপুরুষ এবং উত্তর আমেরিকার সাথে যুক্ত। ১৯৬০-এর দশকের তার বই এবং ১৯৭০-এর দশকে আর্মেনীয় জনগণ এবং তাদের ভবিষ্যতের ইতিহাসের উপর দৃষ্টি নিবদ্ধ করে, যা তিনি সবসময় আশাবাদী ছবিতে চিত্রিত করেন। তিনি শিশুদের জন্য দুটি কবিতা এবং দুটি নাটক (১৯৬১-২, ১৯৭৬) লিখেছেন।

সামগ্রিকভাবে, তিনি আর্মেনিয়ায় ও রাশিয়ান ভাষায় কিছু সংখ্যক বই রচনা করেছেন। তার কাজগুলো বুট ওকডজভা, ইউননা মোরিটস, ইয়েভগীি ইভেতুশেঙ্কো, আন্ড্রেই ভয়েজেনেস্কি, বেলা আখামুলুলিনা এবং অন্যান্যদের দ্বারা অনুবাদ করা হয়েছে।

সঠিক অনুচ্ছেদ শিরোনাম কোনটি?
titleA. কারাবাক আন্দোলন
titleB. সাহিত্য কর্মজীবন
titleC. স্বাধীন আর্মেনিয়া
titleD. রাজনৈতিক মতামত এবং কার্যক্রম
উত্তর: titleB
উদয়ভানু লাল নামে একজন আইনজীবি তার ১৫ বছর বয়স্কা কন্যা নির্মলাকে বালচন্দ্র সিংহের ছেলে ভূবনমোহন সিংহের সাথে বিয়ের ব্যবস্থা করেন। পরে উদয়ভানু খুন হন তার শত্রু মাথায়ির হাতে যাকে উদয়বানু এক সময় বিচারের মাধ্যমে জেলের সাজা ভোগ করান। উদয়ভানুর মৃত্যুর কারণে বালচন্দ্র আনুষ্ঠানিক বিবাহ থেকে সরে আসে কারণ সে উদয়ভানুর মৃত্যুর কারণে কোন বড় ধরনের যৌতুক আশা করেনি। অর্থনৈতিক সমস্যা নির্মলার মা কল্যাণিকে বাধ্য করে তার কন্যাকে তোতারাম নামে নির্মলার চেয়ে ২০ বছর বয়সে বড় এক আইনজীবির সাথে বিয়ে দিতে। তোতারাম তার অল্পবয়স্ক সুন্দরী স্ত্রীকে প্রলুব্ধ করতে অনেক চেষ্টা ক’রে অসফল হয়। তার প্রতি নির্মলার কোন প্রকার আবেগ ছিল না, শুধু ছিল সম্মান ও কর্তব্যজ্ঞান, যা স্ত্রীর তার কাছে প্রত্যাশিত ভালবাসা পূরণ করতে পারেনি।

তোতারামের প্রথম বিবাহ থেকে ৩ ছেলে ছিল। তার সর্বজ্যোষ্ঠ ছেলে মানসারাম ছিল নির্মলার চেয়ে এক বছরের বড়। খুব শীঘ্রই তোতারাম নির্মলা এবং মানসারামের মধ্যে সম্পর্কের ব্যপারে সন্দেহ পোষণ শুরু করেন। সন্দেহ এবং হিংসার বশে তোতারাম মানসারামকে একটি হোস্টেলে ভর্তি করতে বাধ্য হয়, এবং এই সিদ্ধান্তটিই পরে তাদের অনুতাপের কারণ হয়। হোস্টেলের পরিবেশে মানসারামের স্বাস্থ্যের ক্রমেই অবনতে ঘটে। হাসপাতালে মানসারামের চিকিৎসা করেন ভূবনমোহন। যখন ভূবনমোহন নির্মলার ব্যপারে জানতে পারেন তখন তিনি অনুতপ্ত হয় তার ভাইয়ের সাথে নির্মলার বোন কৃষ্ণের বিয়ের ব্যবস্থা করেন। নির্মলার দুঃক্ষ তাকে প্রতিনিয়ত প্রচন্ড যন্ত্রণা দিতে থাকে। মানসারাম অবশেষে যক্ষায় মারা যায়। তোতারাম তার ছেলের মৃত্যুতে অপরাধবোধে ভেঙ্গে পড়েন। কিছুদিন পরই তোতারামের দ্বিতীয় সন্তান জিয়ারাম নির্মলার গহণা চুরি করে বাসা থেকে পালিয়ে যান। পরে সে আত্মহত্যা করে। তোতারামের তৃতীয় সন্তান সিয়ারমও বাসা থেকে পালিয়ে যা এক ভন্ড ঋষির খপ্পরে পড়ে। সন্তান হারানোর বেদনায় মর্মাহত তোতারাম তার একমাত্র জীবিত সন্তান সিয়ারামের সন্ধানে রওনা হন।

এদিকে ভূবনমোহন নির্মলার জীবনে ফিরে আসে তার বান্ধবী সুধার স্বামী হিসেবে। সে নির্মলাকে প্রলোভিত করতে চেষ্টা করে, কিন্তু তার স্ত্রী জেনে ফেললে তাকে কঠিনভাবে সমালোচনা করেন। ভূবনমোহন মানসিকভাবে ভেঙ্গে পড়েন এবং নির্মলার প্রতি তার ভালবাসা ও দুঃখে আত্মহত্যা করেন। এতগুলি দুঃখজনক ঘটনা এবং তার দুর্বল স্বাস্থ্যের ফলে নির্মলা তার মেয়ে আশাকে তোতারামের বিধবা বোন রুকমিনির তত্ত্বাবধানে রেখে মৃত্যুবরণ করেন। প্রৌঢ় তোতারাম ফিরে এসে জানতে পারেন নির্মলা আর নেই।

সঠিক অনুচ্ছেদ শিরোনাম কোনটি?
titleA. আখ্যান
titleB. প্রকাশনা
titleC. চরিত্রসমূহ
titleD. টীকা
উত্তর: titleA
নারীরা এককভাবে নারীর ইতিহাস রচনা ছাড়াও নারীর ইতিহাস রচনায় প্রথম দলবদ্ধ প্রচেষ্টা ছিল বিংশ শতাব্দীর শুরুর দিকে ইউনাইটেড ডটার্স অফ দ্য কনফেডারেসি (ইউডিসি) থেকে। এসময়ে যখন পুরুষ ইতিহাসবেত্তাগণ যুদ্ধ ও সেনাপতিদের ইতিহাস রচনায় ব্যস্ত, ইউডিসি প্রচেষ্টায় নারীদের গল্প সংগ্রহ করে। নারীরা নারীবাদী কার্যক্রম, কর্মদক্ষতা ও নেতৃত্বের উপর জোর দেন। তাদের প্রতিবেদনে উঠে আসে যখন পুরুষগণ যুদ্ধে চলে গেলে নারীরা দায়িত্ব গ্রহণ করত, খাদ্য অন্বেষণ করত, ফ্যাক্টরিতে তৈরি পোশাক অপর্যাপ্ত হলে চরকা দিয়ে পোশাক তৈরি, এবং কৃষি জমি ও উদ্যানের কাজ পরিচালনা করত। তারা পুরুষরা না থাকার ফলে বিপদের সম্মুখীন হত।

সঠিক অনুচ্ছেদ শিরোনাম কোনটি?
titleA. মার্কিন যুক্তরাষ্ট্র
titleB. চীন
titleC. বিষয়বস্তু
titleD. আমেরিকা
উত্তর: titleA
অজানা কবিদের হাতে রচিত "ইডিক কবিতাগুচ্ছের" বিভিন্ন কবিতা, যেমন "ভোলুস্পা", "গ্রিমনিস্মাল", "লোকাসেনা", "দ্রিমস্কভিদা", "ওড্রুনারগ্রাট্‌র" ও "হিন্ডলুলিয়ো"তে ফ্রাইয়ার সংক্ষিপ্ত থেকে যথেষ্ট বিস্তৃত উল্লেখ আছে। এদের মধ্যে বিশেষভাবে উল্লেখ্য "লোকাসেনা", "দ্রিমস্কভিদা" ও "হিন্ডলুলিয়ো" কবিতাগুলি। এদের মধ্যে প্রথমটির বিষয়বস্তু দেবতা লোকি ও ফ্রাইয়ার মধ্যে এক দীর্ঘ কথোপকথন ও বিতর্ক; "দ্রিমস্কভিদা" কবিতাটির বিষয়বস্তু দেবতা থরের বিখ্যাত হাতুড়ি হারিয়ে যাওয়া ও ফ্রাইয়ার সহায়তায় তা উদ্ধারের গল্প; অন্যদিকে "হিন্ডলুলিয়ো" কবিতাটিতে মূল চরিত্র ফ্রাইয়া নিজেই। সেখানে তিনি তার অনুগামী ভৃত্য ওতারকে সাহায্য করেন তার বংশপরিচয় উদ্ধারে।

সঠিক অনুচ্ছেদ শিরোনাম কোনটি?
titleA. উল্লেখ
titleB. নামের ব্যুৎপত্তি
titleC. "ইডিক কবিতাগুচ্ছ"
titleD. "স্নোর-এডা"
উত্তর: titleC
১৯১২ খ্রিস্টাব্দে লন্ডনের ইন্ডিয়া সোসাইটি কর্তৃক গ্রন্থটি প্রথম প্রকাশিত হয়। এই সংস্করণের মুদ্রণ সংখ্যা ছিল ৭৫০। মূল্য সাড়ে চার শিলিং। এবং আমেরিকায় সোয়া এক ডলার। এতে কবি ইয়েটস-এর ভূমিকা এবং রটেনস্টেইন অঙ্কিত কবির একটি পেন্সিল স্কেচ প্রতিকৃতি সংযোজন করা হয়। পরে ম্যাকমিলান কোম্পানী এই গ্রন্থের দ্বিতীয় সংস্করণ একযোগে লন্ডন ও নিউ ইয়র্ক থেকে প্রকাশ করে। মূল্য কমিয়ে রাখা হয় ইংল্যান্ডে সাড়ে চার শিলিং এবং আমেরিকায় সোয়া এক ডলার। উল্লেখ্য যে ১৯১৮ খ্রিস্টাব্দে ম্যাকমিলান কোম্পানী কর্তৃক প্রকাশিত সংস্করণটিকে প্রামাণ্য ধরা হয়। ১৯১৯ খ্রিস্টাব্দে প্রকাশিত "দি রেমিনিসেন্স" অনুবাদ গ্রন্থটির শেষে প্রদত্ত বিজ্ঞাপন থেকে দেখা যায় যে ততোদিনে "স্যার রবীন্দ্রনাথ ঠাকুর"-এর "গীতাঞ্জলি"-র সাঁইত্রিশ সহস্রতম মুদ্রণ বাজারে ছাড়া হয়েছে।

সঠিক অনুচ্ছেদ শিরোনাম কোনটি?
titleA. গীতাঞ্জলি: সং অফারিংস‎
titleB. প্রকাশনা ইতিহাস
titleC. পাশ্চাত্যে সমালোচনা
titleD. ইতিহাস
উত্তর: titleB
জি.এস.এম/জি.পি.আর.এস ব্যান্ড ৯০০ মেগাহার্টজ। রবি'র রয়েছে বিশ্বের ১৭০টি দেশের ৪০০ মোবাইল ফোন অপারেটরের সাথে রোমিং ব্যবস্থা। এটি বাংলাদেশে প্রথম জিপিআরএস ব্যবস্থা চালু করে। রবি ব্যবহার করে জিএসএম ৯০০/১৮০০ মেগাহার্টজ।বর্তমানে দেশের ৬৪ টি জেলার মধ্যে মোবাইল ফোন সেবা প্রদানের জন্য অনুমোদিত ৬৪ টি জেলাতেই রবির এর নেটওয়া র্ক রয়েছে। বর্তমানে এটি ৪.৫জি ইন্টারনেট সেবা দেয়া শুরু করেছে।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ইতিহাস
titleC. গ্রাহক নম্বর
titleD. নেটওয়ার্ক প্রযুক্তি
উত্তর: titleD
"সাহিত্যদর্পণ" বিশ্বনাথের সবচেয়ে বিখ্যাত রচনা এবং তর্কসাপেক্ষে ভারতীয় অলঙ্কারশাস্ত্র বিষয়ক অন্যতম বিস্তৃত রচনা। "অ্যা হিস্ট্রি অফ সংস্কৃত পয়েটিক্স" (সংস্কৃত কাব্যের ইতিহাস) গ্রন্থের লেখক পি ভি কানের মতে, বিশ্বনাথ ১৩৮৪ খ্রিস্টাব্দের আগেই "সাহিত্যদর্শন" রচনা করেছেন।

"সাহিত্যদর্পণ" বইটি পূর্ব ভারতের সবচেয়ে বেশি পঠিত এবং আলোচিত সংস্কৃত অলঙ্কারগ্রন্থ। বইটি এখনো বাংলাদেশ এবং পশ্চিমবঙ্গের বিভিন্ন কলেজ-বিশ্ববিদ্যালয়ের সংস্কৃত বিষয়ের পাঠ্যসূচিতে অন্তর্ভুক্ত আছে। 

"সাহিত্যদর্শন" বইটি প্রধানত দুটি উপায়ে অলঙ্কারশাস্ত্রের পূর্বের কাজগুলির চেয়ে পৃথক। প্রথমত, প্রথমবারের মতো, এটি একটি গ্রন্থে, শ্রাব্য দিক (কাব্য) এবং (নাট্যকলা) উভয়ই একই সাথে বর্ণিত হয়েছে । বিশ্বনাথের আগে, আলংকারিকরা তাদের বেশিরভাগ ক্ষেত্রেই শুধুমাত্র একটি দিকেই (কাব্য অথবা নাট্যকলা) সীমাবদ্ধ রেখেছিলেন, যদিও তারা প্রায়ই অন্য দিকটিও উল্লেখ করেছিলেন।

এছাড়াও এই বিষয়টিতে পূর্বের লেখকরা তাদের নিজস্ব চিন্তাচেতনার মধ্যেই সীমাবদ্ধ রেখেছিলেন। কিন্তু বিশ্বনাথ কবিরাজ ভারতীয় 
অলঙ্কারশাস্ত্রের সমস্ত ধারা সম্পর্কেই আলোচনা করেছেন।

"সাহিত্যদর্পণ" বইয়ে তিনি কবিতার সংজ্ঞা দিয়েছিলেন "বাক্যং রসাত্মকং কাব্যম্" অর্থাৎ সরস বাক্যই হলো কাব্য। কবিতার সংজ্ঞা দেওয়ার সময় আধুনিক সমালোচকরা প্রায়ই এই সংজ্ঞাটি ব্যবহার করেন। প্রথম শতাব্দীর পর থেকে সংস্কৃত অলংকারশাস্ত্রের ক্ষেত্রে 'রস' একটি জটিল ধারণা হিসেবে ব্যবহৃত হতো, যাকে শতাব্দী পরে টি এস এলিয়ট 'অবজেক্টিভ করেলেটিভ' বলে অভিহিত করেছেন।

"সাহিত্যদর্পণ" বইটিতে দশটি অধ্যায় রয়েছে। এগুলো হল কাব্যস্বরূপ, বাক্যস্বরূপ, রস, কাব্যভেদ, ব্যঞ্জনা, দৃশ্য ও শ্রব্য কাব্য, কাব্যদোষ, গুণ, রীতি ও অলঙ্কার। বইটির প্রথম অধ্যায়ে কবিতাকে সংজ্ঞায়িত করা হয়েছে। এর দ্বিতীয় অধ্যায়ে বাক্য বা রচনা কী তা সংজ্ঞায়িত করা হয়েছে। এর তৃতীয় এবং অন্যতম গুরুত্বপূর্ণ অধ্যায়ে - 'রস' সম্পর্কে বর্ণিত হয়েছে। অন্যান্য গুরুত্বপূর্ণ অধ্যায়গুলোর মধ্যে রয়েছে ষষ্ঠ (নাট্যকলা সম্পর্কিত অধ্যায়), নবম এবং দশম অধ্যায়। নবম অধায়ে 'রীতি' অর্থাৎ বাক্য শৈলীর সম্পর্কিত আলোচনা এবং দশম অধ্যায়ে বিভিন্ন তত্ত্ব উদাহরণ সহ ব্যাখ্যা করা হয়। 

অনেক সমালোচকই "সাহিত্যদর্পন" বইটিকে একটি মৌলিক রচনা না বলে সংকলন হিসেবে উল্লেখ করেছেন। তবুও বইটির কঠোর সমালোচকেরাও সম্মত হন যে এটি নন্দনতত্ত্ব বিষয়ে সর্বাধিক বিস্তৃত কাজ। অনেকেই মনে করেন যে ভারতের বৃহৎ অংশে (কাশ্মীর থেকে দাক্ষিণাত্য) বইটির জনপ্রিয়তার অন্যতম প্রধান কারণ হচ্ছে এর সুস্পষ্ট ও সহজবোধ্য রচনাশৈলী।

সঠিক অনুচ্ছেদ শিরোনাম কোনটি?
titleA. পারিবারিক ইতিহাস
titleB. "সাহিত্যদর্পণ"
titleC. বিশ্বনাথ কবিরাজের উপর গবেষণা
titleD. সাহিত্যকর্ম
উত্তর: titleB